**6. NAPIREND**

**E l ő t e r j e s z t é s**

 **Mindszentkálla Község Önkormányzata Képviselő-testülete**

**2019. november 27-i nyilvános Testületi ülésére**

**Tárgy: Köveskál és Térsége Óvoda Társulás, Társulási megállapodás módosítása.**

**Előterjesztő: Csombó Zoltán polgármester**

**Előkészítette: Tóthné dr. Titz Éva aljegyző**

 **------------------------------ Jogszabállyal nem ellentétes**

 **Előterjesztő aláírása**

 **------------------------------------**

 **dr. Szabó Tímea jegyző**

Tisztelt Képviselő-testület!

A 2019. évi általános önkormányzati választásokat követően, a Köveskál és Térsége Óvoda Társulásban résztvevő önkormányzatok polgármesterei tekintetében személyi változás történt.

A Tárulási megállapodást módosítani szükséges a változások miatt, ezért a Társulási megállapodás 6.4. pontja alapján: A Tanács véleményezi a társulási megállapodás módosítását.

A Magyarország helyi önkormányzatairól szóló 2011. évi CLXXXIX. törvény 88.§ (2) bekezdése szerint: „*A társulásban részt vevő képviselő-testületek mindegyikének minősített többséggel hozott döntése szükséges a társulási megállapodás jóváhagyásához, módosításához vagy a társulás megszüntetéséhez.”*

Tekintettel a jogszabályban és megállapodásban foglaltakra, előkészítésre került a Társulási megállapodás módosítása.

A Társulási megállapodás a következő módosításokat tartalmazza:

1.)A megállapodás 2. pontjában a polgármesterek mint képviselők neve szerepel. Módosítani szükséges az általános választást követően Balatonhenye, Köveskál, Mindszentkálla és Szentbékkálla vonatkozásában a képviseletre jogosult nevét.

2.)A megállapodás 3. pontjában szerepelnek a települések lakosság számai, amely módosítása szükséges a 2019. január 1-i állapot alapján.

Kérem a Tisztelt Képviselő-testületet, hogy az előterjesztést megvitatni és elfogadni szíveskedjenek.

**Határozati Javaslat:**

**Mindszentkálla Község Önkormányzata Képviselő-testülete a Köveskál és Térsége Óvoda Társulás Társulási Megállapodását felülvizsgálta.**

**A Képviselő-testület az előterjesztésben foglaltakkal egyetért és a Társulási megállapodás módosítását és egységes szerkezetét az előterjesztés szerinti tartalommal elfogadja.**

**A Képviselő-testület felkéri a jegyzőt, hogy a döntést a Társulás elnöke részére küldje meg.**

**Felelős: Dr. Szabó Tímea jegyző**

**Határidő: azonnal**